SPECIJALNA BOLNICA ZA ORTOPEDIJU

BIOGRAD NA MORU, Zadarska 62, p.p. 50

Temeljem članka 182. Zakona o zdravstvenoj zaštiti ( Narodne novine broj: 100/2018, 125/2019, 147/2020, 119/22, 156/22 i 33/23), Pravilnika o mjerilima za prijem specijalizanata (Narodne novine broj: 83/15), a sukladno Planu specijalizacija Specijalne bolnice za ortopediju Biograd na Moru, za 2022. godinu, odobrenog dopisom Ministarstva zdravstva od 23. svibnja 2022., te članka 26. Statuta bolnice, ravnatelj bolnice, raspisuje

**N A T J E Č A J**

**za izbor specijalizanta u Specijalnoj bolnici za ortopediju Biograd na Moru**

\* ustanova i mjesto rada je Specijalna bolnica za ortopediju u Biogradu na Moru;

\* naziv radnog mjesta i broj izvršitelja:

**- doktor medicine specijalizant iz anesteziologije, reanimatologije i intenzivne medicine – 1 izvršitelj na**

 **neodređeno vrijeme, s probnim rokom od šest mjeseci.**

\* uvjeti za obavljanje poslova iz ovog natječaja su slijedeći:

 ***- zdravstveni radnik sa završenim integriranim preddiplomskim i diplomskim studijem zdravstvenog***

 ***usmjerenja ( akademskog naziva doktor medicine ) i***

 ***- odobrenje za samostalan rad.***

\* Na natječaj se mogu prijaviti kandidati oba spola.

\* uz vlastoručno potpisanu prijavu pristupnici trebaju priložiti sljedeće dokaze o ispunjavanju uvjeta natječaja i

 za primjenu mjerila za utvrđivanje redoslijeda:

 - prijavu na natječaj s naznakom specijalističkog usavršavanja za koje se pristupnik prijavljuje, adresu

 stanovanja, elektroničku adresu i broj telefona.

 - životopis,

 - diplomu o završenoj stručnoj spremi,

 - uvjerenje o položenom stručnom ispitu (ne odnosi si se na doktore medicine koji su upisali studij medicine

 nakon 01. srpnja 2013. godine),

 - važeće odobrenje za samostalan rad,

 - dokaz o državljanstvu (domovnica),

 - vjenčani ili rodni list i sl. (ukoliko osobni podaci nisu istovjetni na priloženim dokumentima)

 - potvrde o općem prosjeku ocjena tijekom studija i duljini trajanja studija,

 - preslika/potvrda o nagradama za vrijeme studija,

 - prijepis položenih ispita na studiju,

 - potvrda o statusu poslijediplomskog doktorskog studija,

 - popis objavljenih radova s područja struke i kopije radova,

 - ugovor o radu ako je pristupnik radio u primarnoj zdravstvenoj zaštiti/bolničkoj zdravstvenoj ustanovi,

 - potvrda od Hrvatskog zavoda za mirovinsko osiguranje o evidentiranom radnom stažu (iz kojeg se vidi

 početak i kraj radnog staža) izdanu u natječajnom roku, ako je pristupnik radio u primarnoj zdravstvenoj

 zaštiti/bolničkoj zdravstvenoj ustanovi.

\* Svi dokumenti prilažu se na hrvatskom jeziku skupa sa prijavom.

\* Osobe koje prema posebnim propisima ostvaruju pravo prednosti, moraju se u prijavi pozvati na to pravo,

 odnosno priložiti propisane dokaze o tom statusu, te druge potrebne dokaze propisane zakonima kojima se

 pozivaju na to pravo.

\* Pozivaju se kandidati koji ostvaruju prednost pri zapošljavanju sukladno čl. 102. i 103. Zakona o hrvatskim

 braniteljima iz Domovinskog rata i članovima njihovih obitelji da dostave dokaze dostupne na poveznici

 Ministarstva hrvatskih branitelja <https://branitelji.gov.hr/zaposljavanje-843/843>.

\* Kandidati koji ostvaruju prednost pri zapošljavanju sukladno članku 48. Zakona o civilnim stradalnicima iz

 Domovinskog rata (NN br. 84/21) trebaju dostaviti dokaze iz članka 49. navedenog zakona u svrhu

 ostvarivanja prednosti pri zapošljavanju.

\* Kandidati koji se pozivaju na pravo prednosti pri zapošljavanju sukladno članku 9. Zakona o profesionalnoj

 rehabilitaciji i zapošljavanju osoba s invaliditetom, dužni su se pozvati na članak 9. istog zakona, te uz dokaze

 o ispunjavanja uvjeta iz natječaja priložiti dokaze o priznatom statusu osobe sa invaliditetom sukladno

 Pravilniku o sadržaju i načinu vođenja očevidnika zaposlenih osoba s invaliditetom.

\* Podnošenjem prijave na natječaj kandidati daju privolu za obradu osobnih podataka u svrhu zapošljavanja, a

 u skladu s odredbama Opće uredbe EU 2016/679 (npr.u svrhu odabira pristupnika za zapošljavanje, na dostavu

 obavijesti o rezultatima natječaja koja se dostavlja svim kandidatima, na objavu imena i prezimena odabranog

 kandidata na oglasnim pločama i na web stranici Bolnice i sl.).

\* Mole se kandidati da prilože preslike tražene dokumentacije jer se ista ne vraća, osim po osobnom zahtjevu i

 to u roku od 30 dana od dana objave odluke. Izvornike dokumenata izabrani pristupnik dužan je donijeti pri

 sklapanju ugovora.

\* Bodovanje i razgovor obavlja se samo za one pristupnike koji su podnijeli potpunu dokumentaciju. Prilikom

 odaziva na razgovor pristupnici su obvezni predočiti izvornike svih dokumenata. Nepotpune i nepravodobne

 zamolbe neće se razmatrati niti će kandidati/pristupnici nepotpunih prijava biti pozivani na dopunu prijave.

\* Urednom prijavom smatra se prijava koja sadržava sve podatke i priloge navedene u natječaju.

\* O terminu razgovora s Povjerenstvom svaki se pristupnik izvješćuje pisanim putem ili putem elektroničke

 pošte.

\* Odluku o izboru specijalizanta javno se objavljuje na oglasnoj ploči i internetskoj stranici bolnice

 [www.ortopedija-biograd.hr](http://www.ortopedija-biograd.hr), pod rubrikom Natječaji.

\* Do donošenja odluke o odabiru pristupnika Bolnica zadržava pravo poništenja natječaja djelomično ili u

 cijelosti, bez obrazloženja.

\* telefon za kontakt 023/206-096 .
\* Prijave s potrebnom dokumentacijom o ispunjenju uvjeta iz natječaja podnose se na adresu: Specijalna bolnica

 za ortopediju Biograd na Moru, Zadarska 62, 23210 Biograd na Moru, s naznakom « N*atječaj za*

 *specijalizaciju….* », u roku od 8 dana od objave natječaja u Narodnim novinama.

 **Napomena:** Odabir/Prijem će se izvršiti sukladno kriterijima utvrđenim Pravilnikom o mjerilima za

 prijam specijalizanata i Pravilnika o specijalističkom usavršavanju doktora medicine.

 SPECIJALNA BOLNICA ZA ORTOPEDIJU

 BIOGRAD NA MORU